Uredba Komisije (ES) št. 2195/2003

z dne 16. decembra 2003

o odprtju tarifnih kvot za leto 2004 za uvoz nekaterih predelanih kmetijskih proizvodov s poreklom z Norveške v Evropsko skupnost

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih za nekatero blago, pridobljeno s predelavo kmetijskih proizvodov [1], kakor je bila nazadnje spremenjena z Uredbo (ES) št. 2580/2000 [2] in zlasti člena 7(2) Uredbe,

ob upoštevanju Sklepa Sveta 2002/981/ES z dne 11. novembra 2002 o sklenitvi Sporazuma v obliki izmenjave pisem med Evropsko skupnostjo na eni strani in Kraljevino Norveško na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško [3] in zlasti člena 2 Sklepa,

ob upoštevanju naslednjega:

(1) Treba je odpreti letne kvote za leto 2004 za določene predelane kmetijske proizvode s poreklom z Norveške iz Sporazuma v obliki izmenjave pisem med Evropsko skupnostjo na eni strani in Kraljevino Norveško na drugi strani o Protokolu št. 2 k Sporazumu med Evropsko gospodarsko skupnostjo in Kraljevino Norveško.

(2) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [4], kakor je bila nazadnje spremenjena z Uredbo (ES) št. 1335/2003 [5], določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.

(3) Ukrepi, predvideni s to Uredbo, so v skladu z mnenjem Upravljalnega odbora za horizontalna vprašanja glede trgovine s predelanimi kmetijskimi proizvodi, ki niso navedeni v Prilogi I –

SPREJELA NASLEDNJO UREDBO:

Člen 1

Tarifne kvote Skupnosti za uvoz predelanih kmetijskih proizvodov s poreklom z Norveške, določenih v Prilogi, se odprejo dajatev prosto od 1. januarja do 31. decembra 2004.

Člen 2

Tarifno kvoto Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.

Člen 3

Ta uredba začne veljati tretji dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 2003

Za Komisijo

Erkki Liikanen

Član Komisije

[1] UL L 318, 20.12.1993, str. 18.

[2] UL L 298, 25.11.2000, str. 5.

[3] UL L 341, 17.12.2002, str. 63.

[4] UL L 253, 11.10.1993, str. 1.

[5] UL L 187, 26.7.2003, str. 16.

--------------------------------------------------

PRILOGA

Zaporedna številka | Oznaka KN | Poimenovanje | Količina | Veljavna stopnja dajatve |

09.0765 | 15171090 | Margarina, razen tekoče margarine Druga | 2470 ton | prosto |

09.0766 | 21023000 | Pripravljeni pecilni praški | 150 ton | prosto |

09.0767 | (oznaki TARIC 10 in 89) | Pripravki za omake in pripravljene omake, kombinirane začimbe in kombinirane mešanice začimbnih sredstev iz oznake KN 21039090, razen majoneze | 130 ton | prosto |

09.0768 | 210410 | Juhe in ragu juhe in pripravki za te juhe | 390 ton | prosto |

09.0769 | 21069092 | Živila, ki niso navedena na drugem mestu/drugo, ki ne vsebujejo mlečnih maščob, saharoze, izoglukoze, glukoze ali škroba ali ki vsebujejo manj kot 1,5 mas. % mlečnih maščob, 5 mas. % saharoze ali izoglukoze, 5 mas. % glukoze ali škroba | 510 ton | prosto |

09.0771 | (oznaka TARIC 90) | Nedenaturirani etanol z vsebnostjo alkohola 80 vol. % ali več/razen tistega, pridobljenega iz kmetijskih proizvodov, naštetih v Prilogi I k Pogodbi EGS | 134000 hektolitrov | prosto |

09.0772 | (oznaka TARIC 90) | Denaturiran etanol in druge žgane pijače, s katero koli vsebnostjo alkohola/drugi, razen tistih, pridobljenih iz kmetijskih proizvodov, naštetih v Prilogi I k Pogodbi EGS | 3340 hektolitrov | prosto |

09.0774 | 240310 | Tobak za kajenje z dodatkom tobakovega nadomestka v kakršnem koli razmerju ali brez njega | 370 ton | prosto |

--------------------------------------------------